SCC:กำไร-ราคาเตรียมพุ่งใน 2H/59โบรกฯ แนะ “ซื้อ” ให้เป้า 582 บ./หุ้น
บล.ซีไอเอ็มบี (ประเทศไทย) ระบุในบทวิเคราะห์ (21 ม.ค.) แนะนำ ซื้อ SCC โดยมีราคาเป้าหมาย 582 บาท โดยเชื่อว่าผลกำไรและราคาหุ้น SCC จะสูงขึ้นในครึ่งปีหลังปี 59 
21 ม.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (21 ม.ค.)แนะนำ ซื้อ บริษัท ปูนซิเมนต์ไทย จำกัด (มหาชน) หรือ SCC โดยมีราคาเป้าหมาย 582 บาท โดยเชื่อว่าผลกำไรและราคาหุ้น SCC จะสูงขึ้นในครึ่งปีหลังปี 59 เมื่ออุปสงค์ปูนซีเมนต์ฟื้นตัวเพราะการเปิดตัวโครงการเมกะโปรเจ็คของรัฐบาล ทั้งนี้ผลกำไรจากธุรกิจปูนซีเมนต์และผลิตภัณฑ์ก่อสร้างลดลงอย่างต่อเนื่องในปี 58 จาก 3.6 พันล้านบาทในไตรมาส 1/58 เหลือเพียง 2.1พันล้านบาทในไตรมาส 3/58 เพราะความต้องการปูนซีเมนต์ในประเทศตกต่ำ
อย่างไรก็ตามการที่บริษัทยังคงมีผลกำไรแข็งแกร่งถึง 9 พันล้านบาทในไตรมาส 3/58 แม้จะมีขาดทุนจากสินค้าคงเหลือ บวกกับอุปสงค์ปูนซีเมนต์เติบโตติดลบ เป็นการพิสูจน์ให้เห็นว่าพอร์ตกำไรของ SCC มีความยืดหยุ่นสูง ประเมินกำไรปี 58 เติบโตสูง 33% ราคาหุ้นปัจจุบันกลับมาน่าสนใจหลังปรับลดลงมาซื้อขายที่ระดับ -2s.d. ของราคาเฉลี่ยย้อนหลัง1 ปี ทำให้มีโอกาสที่จะฟื้นตัวมากกว่า downside โดยคาดว่าจะมีการเก็งกำไรราคาหุ้นขึ้นมาก่อนการประกาศผลการดำเนินงานประจำปี 58ในวันที่ 27 ม.ค. นี้